Nariadenie Komisie (ES) 349/2003
z 25. februára 2003,
ktorým sa pozastavuje dovoz exemplárov určitých druhov voľne žijúcich živočíchov a rastlín do spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi [1], naposledy zmenenom a doplnenom nariadením Komisie (ES) 2476/2001 [2], najmä na jeho článok 19 ods. 2,
po konzultácii s Vedeckou preskúmavacou skupinou,
keďže:
(1) komisia môže dovoz určitých druhov do spoločenstva obmedziť v súlade s podmienkami ustanovenými v článku 4 ods. 6 nariadenia (ES) 338/97.
(2) Zoznam druhov, ktorých dovoz do spoločenstva sa pozastavuje, bol naposledy ustanovený v nariadení Komisie (ES) 2087/2001 z 24. októbra 2001, ktorým sa pozastavuje dovoz exemplárov určitých druhov voľne žijúcich živočíchov a rastlín do spoločenstva [3]; tento zoznam je potrebné vzhľadom na najnovšie dostupné informácie zmeniť a doplniť; kvôli prehľadnosti by sa malo nariadenie (ES) 2087/2001 zrušiť a nahradiť týmto nariadením.
(3) Uskutočnili sa konzultácie s krajinami pôvodu druhov, ktoré sú predmetom týchto obmedzení.
(4) Článok 41 nariadenia Komisie (ES) 1808/2001 z 30. augusta 2001, ktorým sa stanovujú podrobné pravidlá týkajúce sa vykonávania nariadenia Rady (ES) 338/97 o ochrane druhov voľne žijúcich živočíchov a rastlín reguláciou obchodu s nimi [4], obsahuje ustanovenia, na základe ktorých členské štáty vykonávajú obmedzenia určené Komisiou.
(5) Opatrenia ustanovené v tomto nariadení sú v súlade so stanoviskom Výboru pre obchod s voľne žijúcimi živočíchmi a rastlinami,
PRIJALA TOTO NARIADENIE:
Článok 1
Pokiaľ článok 41 nariadenia (ES) 1808/2001 neustanovuje inak, sa pozastavuje dovoz exemplárov určitých druhov voľne žijúcich živočíchov a rastlín do spoločenstva uvedených v prílohe k tomuto nariadeniu.
Článok 2
Nariadenie (ES) 2087/2001 sa týmto zrušuje.
Odkazy na zrušené nariadenie sa vykladajú ako odkazy na toto nariadenie.
Článok 3
Toto nariadenie nadobúda účinnosť tretí deň po jeho uverejnení v Úradnom vestníku Európskych únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 25. februára 2003